Pri priestorovom plánovaní podkrovia je nevyhnutné prihliadať na fakt, kde chcete priečku postaviť, ako aj materiál, z ktorého má byť vyhotovená. Jediný príklad, kde je vhodné riešiť priečku z plných tehál, tvárnic alebo dutinových tehál, sú novostavby a stavba v zmysle a návrhov projektu. Napríklad v druhej fáze stavby na miestach, kde sa s priečkou počíta. Vybrať si samovoľne miesto na stavbu tehlovej priečky je riskantné pre stavbu a jej stav. Extrémne zaťaženie si môže vyžiadať svoje následky.
Ak chcete postaviť v podkroví priečku, prihliadajte na nasledovné funkcie a vlastnosti priečok:
Váha: zbytočne sa neodporúča zaťažovať priestor v podkroví, pričom to platí pre priestory mimo nosné múry pod miestnosti o poschodie nižšie, ale aj nad nosnými múrmi. Medzi oboma múrmi môže byť v starších domoch riešenie len v rámci trámov a dosák. Preto volíme materiály ľahké, ako drevo, prípadne plechové konzoly s OSB doskami a následne sadrokartónom, alebo drevený obklad na priečkovú konštrukciu v štýle drevodom.
Zvuková izolácia: Nečakaný prírastok v rodine si vyžiadal ďalšie izby a vy už teraz viete, že bude fanúšikom hudby? Je viac menej nevyhnutné počítať s možnosťou, že jeho koníček, sledovanie TV, alebo stretnutie priateľov si bude žiadať zvukovú izoláciu. Zvuková izolácia má samozrejme význam pri oddelení dennej časti od nočnej časti obytných priestorov. Ideálne je použiť práve tehly, hrubé tvárnice, ktoré zvuk neprepúšťajú. Čím hrubšia a pevnejšia stena z čo najhustejšieho materiálu, tým lepšie zvukovo izolačné vlastnosti. Lenže rovnako tak aj váha priečky a to je v tomto priestore nežiaduce.
Ideálne riešenie je preto použiť sadrokartón, ktorý sa dáva v dvoch vrstvách, dopomôže vhodná výplň priečky. V predaji je mnoho druhov minerálnych vĺn. Skôr ako na tepelné vlastnosti sa môže prihliadať na jej vlastnosti zvukovej izolácie. Medzi obe vrstvy sadrokartónu na sebe, alebo OSB dosky (alebo sadro-vláknité preglejky) ako podkladu a sadrokartónu ako vrchnej vrstvy, je vhodné vytvoriť tenký voľný priestor. Docielime tým to, že zvukové vlny narážajúce na vrchný podklad prenášajú len časť zo seba na opačnú stranu vrstvy. Tam nie je priamy kontakt s druhou vrstvou a preto intenzita zvukových vĺn slabne. Zvukovo-izolačné vlastnosti pri murovaných priečkach z tenkých pórobetónových tehál sa dá docieliť aj práve s tenkým materiálom. Stačí postaviť dve steny, ktoré od seba delí 5 centimetrový dutý priestor.
Tepelná izolácia: tento typ priečky staviame na oddelenie obytných častí podkrovia od priestorov, ktoré nie je možné z technických dôvodov zobytniť a majú byť oba priestory stále medzi sebou priechodné. Rovnako tak ju využívame na miestach, kde môžeme počítať s teplotnými rozdielmi. Tepelne izolovaná priečka si bude vyžadovať konzolovú konštrukciu a izolačnú výplň. Vtedy nie je nutné počítať s nárastom šírky zárubne pre dvere. V takýchto prípadoch je vhodné vyberať také dvere, ktoré sú vybavené izolačnými schopnosťami – materiál, tesnenie, kovanie.
Dôležité je podotknúť, že do priečok na povale, kde chceme využívať minerálnu vlnu, používame platne z minerálnej vlny, ktoré sú objemovo a tvarovo stálejšie, ako kotúčová zmotávaná vlna. Tá sa môže javiť skladnejšia a dostupnejšia. Pri platniach nehrozí zosadnutie materiálu a strata významu izolácie vo vrchných častiach, prípadne nehrozí vytváranie medzier medzi izoláciou. Dobré vlastnosti majú montované priečky
Hydroizolácia: pri výstavbe kúpeľní, technických miestností s vodou – vrátane sušiarne bielizne, prípadne v miestnostiach, kde budujete vírivku, wellness, alebo sa počíta s vášnivým akvaristom, je vhodné rovnako tak konštruovať sadrokartónové priečky. Používame v takýchto priestoroch takzvaný zelený sadrokartón. Je hrúbkou odlišný od klasického sivého, prípadne ružového. Farebné odlíšene je v stavebníctve známe už nejaký čas ako odlíšenie zaradenia. Kým ružová je s vylepšeným protipožiarnymi vlastnosťami, zelená je vhodná do práve vlhkých priestorov.
Pozor na sprchové kúty a okolie vane. Tam je nutné so sadrokartónom používať aj dôležité hydroizolačné vrstvy. Cez špárovaciu hmotu, ktorá nie je vode odolná a prepúšťa ju, môže prenikať až k sadrokartónu. V prípadoch kúpeľní, kde plánujeme montovať umývadlá, alebo toalety do sadrokartónu, je nevyhnutnosťou zosilnenie konštrukcie pomocou vhodných profiloch a ukotvenie skrutiek do nich. Nikdy nie do sadrokartónu.
Potrebujete poradiť pri výbere akéhokoľvek stavebného materiálu? Navštívte naše stavebniny v Trenčíne na Rybárskej 3 (na Novinách) alebo v Rybanoch v areáli ŽSR. KONTAKT: 032/6582 354, 0903/240 602, firstname.lastname@example.org
Ďalšie inšpiratívne články:
- Ako postaviť priečku na povale: výber materiálu a niekoľko rád – https://mplstavro.sk/blog/dom/ako-postavit-priecku-na-povale-vyber-materialu-a-niekolko-rad/
- OSB dosky – poznáte ich dobre? https://mplstavro.sk/blog/dom/osb-dosky-poznate-ich-dobre/